ΑΠΟΦΑΣΕΙΣ
Αριθμ. απόφ. 187
Τροποποίηση Κανονισμού Προγράμματος Μεταπτυχιακών Σπουδών του Τμήματος Διοίκησης
Επιχειρήσεων και Οργανισμών, της Σχολής Οικονομικών και Πολιτικών Επιστημών του Εθνικού
και Καποδιστριακού Πανεπιστημίου Αθηνών με
τίτλο: «Μάρκετινγκ Αθλητισμού, Πολιτισμού, Πολιτικής» («Sports, Cultural, Political Marketing»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16-02-2023 ΚΥΑ «Καθορισμός των προϋποθέσεων και της διαδικασίας ορ-
γάνωσης Προγραμμάτων Μεταπτυχιακών Σπουδών με
μεθόδους εξ αποστάσεως εκπαίδευσης στα Ανώτατα
Εκπαιδευτικά Ιδρύματα (Α.Ε.Ι.)» (Β’ 1079),
4. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
5. το π.δ. 85/31-5-2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και
Καποδιστριακό Πανεπιστήμιο Αθηνών» (Α’ 124),
6. τον ν. 3374/2005 και ιδίως τα άρθρα 14 και 15 «Διασφάλιση της ποιότητας στην ανώτατη εκπαίδευση.
Σύστημα μεταφοράς και συσσώρευσης πιστωτικών μονάδων - Παράρτημα διπλώματος» (Α’ 189),
7. την υπό στοιχεία Φ5/89656/Β3/13-8-2007 «Εφαρμογή του Συστήματος Μεταφοράς και Συσσώρευσης
Πιστωτικών Μονάδων» (Β’ 1466),
8. τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13),
9. την υπ’ αρ. 1432/20-01-2023 απόφαση της Συγκλήτου του ΕΚΠΑ με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ
(Β’ 392),
10. την υπ’ αρ. 1346/24-08-2022 απόφαση Συγκλήτου
του ΕΚΠΑ με την οποία ιδρύθηκε το ΠΜΣ «Μάρκετινγκ
Αθλητισμού, Πολιτισμού, Πολιτικής», της Σχολής Οικονομικών και Πολιτικών Επιστημών, του Τμήματος Διοίκησης
Επιχειρήσεων και Οργανισμών, του ΕΚΠΑ (Β’ 4732),
11. την υπ’ αρ. 1349/24-08-2022 (Β’ 4740) απόφαση Συγκλήτου του ΕΚΠΑ με την οποία εγκρίθηκε ο κανονισμός
του ΠΜΣ «Μάρκετινγκ Αθλητισμού, Πολιτισμού, Πολιτικής» της Σχολής Οικονομικών και Πολιτικών Επιστημών,
του Τμήματος Διοίκησης Επιχειρήσεων και Οργανισμών,
του ΕΚΠΑ,
12. την υπ’ αρ. 100/1-3-2024 (Β’ 1706) απόφαση Συγκλήτου του ΕΚΠΑ με την οποία τροποποιήθηκε ο κανο-
νισμός του ΠΜΣ «Μάρκετινγκ Αθλητισμού, Πολιτισμού,
Πολιτικής» της Σχολής Οικονομικών και Πολιτικών Επιστημών, του Τμήματος Διοίκησης Επιχειρήσεων και Ορ-
γανισμών του ΕΚΠΑ,
13. το απόσπασμα πρακτικού της Συνέλευσης του
Τμήματος Διοίκησης Επιχειρήσεων και Οργανισμών του
ΕΚΠΑ (3η συνεδρίαση 20-11-2024),
14. το απόσπασμα πρακτικού της Συγκλήτου του ΕΚΠΑ
(7η συνεδρίαση 29-01-2025),
15. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού,
16. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την τροποποίηση του Κανονισμού Προγράμματος Μεταπτυχιακών Σπουδών του Τμήματος Διοίκησης Επιχει-
ρήσεων και Οργανισμών, της Σχολής Οικονομικών και
Πολιτικών Σπουδών του Εθνικού και Καποδιστριακού
Πανεπιστημίου Αθηνών με τίτλο: «Μάρκετινγκ Αθλητισμού, Πολιτισμού, Πολιτικής» («Sports, Cultural, Political
Marketing»), από το ακαδημαϊκό έτος 2025-2026, σύμφωνα με τις διατάξεις του ν. 4957/2022 και τον Κανονι-
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1232
14.03.2025 14:12:04
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
σμό Μεταπτυχιακών και Διδακτορικών Σπουδών του
ΕΚΠΑ, ως ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του ΠΜΣ «Μάρκετινγκ Αθλητισμού, Πολιτισμού, Πολιτικής» είναι η παροχή γνώσεων και η ανάπτυ-
ξη δεξιοτήτων που είναι απαραίτητες για να εξελιχθούν
οι απόφοιτοί του σε ηγετικά στελέχη σε αθλητικούς, πολιτιστικούς και πολιτικούς οργανισμούς, συμβάλλοντας
στη βιωσιμότητα των οργανισμών αυτών καθώς και στην
επίτευξη των οικονομικών και κοινωνικών τους στόχων.
1.2 Το ΠΜΣ οδηγεί στην απονομή Διπλώματος Μεταπτυχιακών Σπουδών (ΔΜΣ) στο «Μάρκετινγκ Αθλητι-
σμού, Πολιτισμού, Πολιτικής» («Sports, Cultural, Political
Marketing») μετά την πλήρη και επιτυχή ολοκλήρωση
των σπουδών με βάση το πρόγραμμα σπουδών. Οι φοιτητές του ΠΜΣ, εφόσον το επιθυμούν, μπορούν να επι-
λέξουν και να αποκτήσουν μια ή και περισσότερες από
τις ακόλουθες ειδικεύσεις:
1. Μάρκετινγκ Αθλητισμού (Sports Marketing)
2. Μάρκετινγκ Πολιτισμού (Cultural Marketing)
3. Μάρκετινγκ Πολιτικής (Political Marketing)
1.3 Οι τίτλοι απονέμονται από το Τμήμα Διοίκησης
Επιχειρήσεων και Οργανισμών του Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του Π.Μ.Σ.
- Να κατανοήσουν τις ιδιαιτερότητες του μάρκετινγκ
των αθλητικών, πολιτιστικών και πολιτικών οργανισμών.
- Να αποκτήσουν γνώση για να επιλέγουν την καλύτερη στρατηγική μίγματος μάρκετινγκ για τα αθλητικά,
πολιτιστικά και πολιτικά αγαθά και υπηρεσίες.
- Να μπορούν να σχεδιάζουν αποτελεσματικά προγράμματα δημιουργίας ισχυρής επωνυμίας αθλητικών,
πολιτιστικών και πολιτικών οργανισμών.
- Να αναγνωρίζουν τους ρόλους, τις δεξιότητες και
τις ικανότητες που χρειάζονται τα στελέχη μάρκετινγκ
των αθλητικών, πολιτιστικών και πολιτικών οργανισμών.
Άρθρο 2. ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του Π.Μ.Σ. σύμφωνα με το νόμο 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Τμήματος αρμόδια όργανα είναι:
2.2.1 Η Συνέλευση του Τμήματος. Αρμοδιότητες της
Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. του Τμήματος,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει το Τμήμα,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
του Τμήματος, υπό την επίβλεψη διδάσκοντος του Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών του Τμήματος,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος οι αρμοδιότητες των περ. δ) και στ) δύναται να μεταβιβάζονται
στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Σχολής/του Τμήματος και ομότιμους καθηγητές/τριες, που έχουν συναφές
γνωστικό αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Τα μέλη της Σ.Ε. καθο-
ρίζονται με απόφαση της Συνέλευσης του Τμήματος. Η
Σ.Ε. είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης του Π.Μ.Σ. και τον Κανονισμό μεταπτυχιακών και
διδακτορικών σπουδών, ε) εισηγείται προς τη Συνέλευση
της Σχολής/του Τμήματος την κατανομή του διδακτικού
έργου, καθώς και την ανάθεση διδακτικού έργου,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας
καθηγητή ή αναπληρωτή καθηγητή και ορίζεται με απόφαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας του Τμήματος.
β) Το ΠΜΣ «Μάρκετινγκ Αθλητισμού, Πολιτισμού, Πολιτικής» υποστηρίζεται από Γραμματεία του Προγράμ-
ματος που είναι εγκατεστημένη στο Τμήμα Διοίκησης
Επιχειρήσεων και Οργανισμών του ΕΚΠΑ και βρίσκεται
υπό την επιστασία της Γραμματείας του εν λόγω Τμήματος. Η Γραμματεία του ΠΜΣ έχει ως καθήκον τη γραμμα-
τειακή υποστήριξη του ΠΜΣ, όπως την προετοιμασία της
διαδικασίας εισδοχής υποψηφίων, την τήρηση των οικονομικών στοιχείων του Προγράμματος, τη γραμματειακή
υποστήριξη της ΣΕ, την καταχώριση βαθμολογιών κ.λπ.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί πτυχιούχοι πανεπιστημίων και συναφών Τμημάτων της ημεδαπής ή Τμημάτων
αναγνωρισμένων ομοταγών ιδρυμάτων της αλλοδαπής,
καθώς και πτυχιούχοι Τ.Ε.Ι. συναφούς γνωστικού αντικειμένου.
3.2 Ο ανώτατος αριθμός των εισακτέων φοιτητών στο
Πρόγραμμα Μεταπτυχιακών Σπουδών ανέρχεται σε 300
άτομα για το ελληνόφωνο πρόγραμμα και 100 άτομα
για το αγγλόφωνο πρόγραμμα. Ο ανώτατος αριθμός εισακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Τους πρώτες μήνες κάθε έτους, με απόφαση της
Συνέλευσης του Τμήματος Διοίκησης Επιχειρήσεων και
Οργανισμών του Εθνικού και Καποδιστριακού Πανεπιστημίου Αθηνών, δημοσιεύεται και αναρτάται στην
ιστοσελίδα του Τμήματος και του Ιδρύματος προκήρυξη
για την εισαγωγή μεταπτυχιακών φοιτητών/τριών στο
Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του Π.Μ.Σ.,
σε προθεσμία που ορίζεται κατά την προκήρυξη και
μπορεί να παραταθεί με απόφαση της Συνέλευσης του
Τμήματος.
4.3 Η Συνέλευση του Τμήματος αναθέτει στη Σ.Ε. τη
διαδικασία επιλογής των εισακτέων και η ΣΕ ορίζει επιτροπή επιλογής εισακτέων, η οποία αποτελείται τουλάχι-
στον από τρία μέλη Δ.Ε.Π. που έχουν αναλάβει διδακτικό
έργο στο Π.Μ.Σ.
4.4 Απαραίτητα δικαιολογητικά είναι:
- Αίτηση συμμετοχής.
- Βιογραφικό σημείωμα.
- Φωτοτυπία δύο όψεων της αστυνομικής ταυτότητας.
- Αντίγραφο πτυχίου ή βεβαίωση περάτωσης σπουδών.
- Αναλυτική βαθμολογία προπτυχιακών μαθημάτων.
- Πιστοποιητικό γλωσσομάθειας αγγλικής γλώσσας
επιπέδου τουλάχιστον Β2.
- Συστατικές επιστολές.
- Επιστημονικές δημοσιεύσεις, εάν υπάρχουν.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του ΠΜΣ,
γνώση της ελληνικής γλώσσας για αλλοδαπούς υποψήφιους, οι οποίοι επιθυμούν να συμμετέχουν στο ελλη-
νόφωνο πρόγραμμα.
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου.
- Κατοχή δεύτερου πτυχίου Α’ ή Β’ κύκλου σπουδών.
- Επαγγελματική εμπειρία.
- Ερευνητική δραστηριότητα.
- Δημοσιεύσεις.
- Συστατικές επιστολές.
- Προφορική συνέντευξη (σε περίπτωση ύπαρξης μεγάλου αριθμού υποψηφίων).
4.7 Με βάση τα συνολικά κριτήρια, η επιτροπή επιλογής εισακτέων καταρτίζει λίστα με τους επιτυχόντες
και επιλαχόντες που κατατίθεται προς έγκριση στη Συνέλευση.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στην εγκεκριμένη λίστα.
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ορίζεται σε τρία (3) ακαδημαϊκά εξάμηνα.
5.2 Ο μεταπτυχιακός φοιτητής με αίτησή του μπορεί
να ζητήσει αιτιολογημένα παράταση σπουδών, η οποία
δεν μπορεί να υπερβαίνει τα δύο (2) εξάμηνα. Έτσι, ο
ανώτατος επιτρεπόμενος χρόνος ολοκλήρωσης των
σπουδών, ορίζεται στα πέντε (5) ακαδημαϊκά εξάμηνα.
Αδικαιολόγητη μη ολοκλήρωση των σπουδών πέραν
αυτού του χρονοδιαγράμματος οδηγεί σε ερώτημα διαγραφής του μεταπτυχιακού φοιτητή από το Π.Μ.Σ., το
οποίο επιλαμβάνεται η ΣΕ και αποφασίζει η Συνέλευση
του Τμήματος.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή
τους προς τη Συνέλευση του Τμήματος, δύνανται να διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση του
Τμήματος.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1 Το ΠΜΣ ξεκινά το χειμερινό εξάμηνο εκάστου ακαδημαϊκού έτους.
6.2 Για την απόκτηση του Διπλώματος Μεταπτυχιακών
Σπουδών (Δ.Μ.Σ.) απαιτούνται συνολικά ενενήντα (90)
πιστωτικές μονάδες (ECTS).
Για την απόκτηση του ΔΜΣ είναι υποχρεωτική η επιτυχής παρακολούθηση οχτώ (8) μαθημάτων και η εκ-
πόνηση διπλωματικής εργασίας ή η παρακολούθηση
δώδεκα (12) μαθημάτων αν ο φοιτητής δεν εκπονήσει
διπλωματική εργασία. Σε κάθε μάθημα αντιστοιχούν
7,5 πιστωτικές μονάδες, ενώ στη διπλωματική εργασία
αντιστοιχούν 30 πιστωτικές μονάδες. Η σειρά παρακολούθησης των μαθημάτων από τους φοιτητές είναι αυτή
που αναγράφεται στο πρόγραμμα σπουδών.
Η δομή του προγράμματος σπουδών για το ελληνόφωνο πρόγραμμα είναι ίδια με τη δομή του αγγλόφωνου
προγράμματος. Το πρόγραμμα των μαθημάτων του ΠΜΣ
παρουσιάζεται στη συνέχεια με αναφορά τόσο των τίτλων των μαθημάτων για το ελληνόφωνο, όσο και για το
αγγλόφωνο πρόγραμμα.
Οι διαλέξεις είναι τετράωρες, τα μαθήματα οργανώνονται σε εξάμηνα σύμφωνα με τη σειρά που παρουσι-
άζονται στο πρόγραμμα που ακολουθεί και διεξάγονται
στην ελληνική για το ελληνόφωνο πρόγραμμα και στην
αγγλική γλώσσα για το αγγλόφωνο.
6.3 Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η ελληνική και
η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας, εφόσον το επιλέξουν.
6.5 Η εκπόνηση της διπλωματικής εργασίας για όσους
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
την επιλέξουν, πραγματοποιείται στο Γ εξάμηνο σπουδών και πιστώνεται με τριάντα (30) ECTS.
6.6. Η διδασκαλία των μαθημάτων γίνεται εξ ολοκλήρου εξ αποστάσεως ή με το μεικτό σύστημα (blended
learning), δηλαδή διδασκαλία σε αίθουσα, αλλά και με τη
χρήση μεθόδων εξ αποστάσεως εκπαίδευσης, σύμφωνα
με την κείμενη νομοθεσία και όσα ορίζονται στο άρθρο
7 του παρόντος κανονισμού. Η επιλογή του τρόπου διδασκαλίας των εκπαιδευτικών διαδικασιών διδασκαλίας
εναπόκειται στην κρίση της ΣΕ του ΠΜΣ.
Το ΠΜΣ διαθέτει ολοκληρωμένα συστήματα τηλεκπαίδευσης, τόσο για τη σύγχρονη, όσο και για την
ασύγχρονη εξ αποστάσεως εκπαίδευση. Για τη σύγχρονη εξ αποστάσεως εκπαίδευση υπάρχουν διαθέσιμες οι
σχετικές πλατφόρμες (π.χ. Webex και Microsoft Teams).
Μέσω του Webex και του Microsoft Teams (ή άλλης πλατφόρμας) χρησιμοποιείται η τεχνολογία τηλεδιάσκεψης,
ώστε φοιτητές/τριες και διδάσκοντες που βρίσκονται σε
διαφορετικό χώρο, να λαμβάνουν άμεση ανατροφοδότηση στον ίδιο χρόνο με οπτική και ηχητική επικοινωνία.
Τέλος, υπάρχει η δυνατότητα πρόσβασης σε χώρους συζήτησης (chat rooms), για τυχόν συνεργασία, ανταλλα-
γή απόψεων, υποβολή ερωτημάτων, επίλυση αποριών
και εκπόνηση κοινών εργασιών. Για την ασύγχρονη εξ
αποστάσεως εκπαίδευση υπάρχει διαθέσιμη η πλατφόρμα της ηλεκτρονικής τάξης (eclass) του ΕΚΠΑ. Στην
πλατφόρμα υπάρχει δυνατότητα ανάρτησης εκπαιδευτικού υλικού, σημειώσεων, παρουσιάσεων, ασκήσεων
και λοιπού υποστηρικτικού υλικού. Επιπλέον, υπάρχει η
δυνατότητα δημιουργίας διαδραστικού υλικού. Το πάσης
φύσεως εκπαιδευτικό υλικό παρέχεται αποκλειστικά για
εκπαιδευτική χρήση των φοιτητών/τριων και προστατεύεται από τον ν. 2121/1993 (Α’ 25), εφόσον πληρούνται οι
σχετικές προϋποθέσεις.
Το περιβάλλον της τηλεκπαίδευσης είναι στην ελληνική γλώσσα ή/και στην αγγλική γλώσσα και είναι πλήρως
προσβάσιμο σε άτομα με αναπηρία και σε άτομα με ειδικές εκπαιδευτικές ανάγκες.
6.7 Το ενδεικτικό πρόγραμμα των μαθημάτων ανά ειδίκευση διαμορφώνεται ως εξής:
Ειδίκευση: Ειδίκευση Μάρκετινγκ Αθλητισμού (Sports Marketing)
Α΄ εξάμηνο
Μαθήματα Υποχρεωτικά της Ειδίκευσης
Διδ.
ώρες
ECTS
Στρατηγικό Αθλητικό Μάρκετινγκ - Strategic Sports Marketing Management
7,5
Δημιουργία Επωνυμίας - Brand Building and Management
7,5
Βιώσιμη Ανάπτυξη, Ηθική και Κριτήρια ESG – Sustainable Growth, Ethics and ESG Criteria
7,5
Μαθήματα Επιλογής της Ειδίκευσης (επιλογή 1 μαθήματος)
Ολοκληρωμένο Μάρκετινγκ Επικοινωνιών - Integrated Marketing Communications
7,5
Επιχειρηματικότητα και Καινοτομία– Entrepreneurship and Innovation
7,5
Διοίκηση Ανθρώπινων Πόρων και Ταλέντων– Human Resources and Talent Management
7,5
Χρηματοοικονομικά– Financial Management
7,5
Σύνολο
Β΄ εξάμηνο
Μαθήματα Υποχρεωτικά της Ειδίκευσης
Διδ.
ώρες
ECTS
Διαπραγματεύσεις – Negotiations
7,5
Έρευνες Κοινού και Τμηματοποίηση – Market Research and Segmentation
7,5
Ψηφιακό Μάρκετινγκ και Ανάλυση Δεδομένων – Digital Marketing and Data Analysis
7,5
Μαθήματα Επιλογής της Ειδίκευσης (επιλογή 1 μαθήματος)
Ηγεσία και Λήψη Αποφάσεων – Leadership and Decision Making
7,5
Μάνατζμεντ Μη Κερδοσκοπικών Οργανισμών – Non-profit Organizations Management
7,5
Συμπεριφορά Κοινού και Διοίκηση Πωλήσεων – Buying Behavior and Sales Management
7,5
Χρηματοδότηση – Funding
7,5
Σύνολο
Γ΄ εξάμηνο (επιλογή μεταξύ 4 μαθημάτων ή διπλωματικής εργασίας)
Μαθήματα Υποχρεωτικά της Ειδίκευσης
Διδ.
ώρες
ECTS
Διεθνές Μάρκετινγκ – International Marketing
7,5
Μάρκετινγκ και Τεχνητή Νοημοσύνη Γεγονότων και Εκδηλώσεων – Events Marketing and Artificial
Intelligence
7,5
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
Μαθήματα Επιλογής της Ειδίκευσης (επιλογή 2 μαθημάτων που δεν επιλέχθηκαν στο Α’ Εξάμηνο)
Ολοκληρωμένο Μάρκετινγκ Επικοινωνιών - Integrated Marketing Communications
7,5
Επιχειρηματικότητα και Καινοτομία – Entrepreneurship and Innovation
7,5
Διοίκηση Ανθρώπινων Πόρων και Ταλέντων – Human Resources and Talent Management
7,5
Χρηματοοικονομικά– Financial Management
7,5
Σύνολο
ή
Μεταπτυχιακή Διπλωματική Εργασία
Σύνολο
Ειδίκευση: Ειδίκευση Μάρκετινγκ Πολιτισμού (Cultural Marketing)
Α΄ εξάμηνο
Μαθήματα Υποχρεωτικά της Ειδίκευσης
Διδ.
ώρες
ECTS
Στρατηγικό Πολιτιστικό Μάρκετινγκ - Strategic Cultural Marketing
7,5
Δημιουργία Επωνυμίας - Brand Building and Management
7,5
Βιώσιμη Ανάπτυξη, Ηθική και Κριτήρια ESG – Sustainable Growth, Ethics and ESG Criteria
7,5
Μαθήματα Επιλογής της Ειδίκευσης (επιλογή 1 μαθήματος)
Ολοκληρωμένο Μάρκετινγκ Επικοινωνιών - Integrated Marketing Communications
7,5
Επιχειρηματικότητα και Καινοτομία – Entrepreneurship and Innovation
7,5
Διοίκηση Ανθρώπινων Πόρων και Ταλέντων – Human Resources and Talent Management
7,5
Χρηματοοικονομικά – Financial Management
7,5
Σύνολο
Β΄ εξάμηνο
Μαθήματα Υποχρεωτικά της Ειδίκευσης
Διδ.
ώρες
ECTS
Μάνατζμεντ Μη Κερδοσκοπικών Οργανισμών – Non-profit Organizations Management
7,5
Έρευνες Κοινού και Τμηματοποίηση – Market Research and Segmentation
7,5
Ψηφιακό Μάρκετινγκ και Ανάλυση Δεδομένων – Digital Marketing and Data Analysis
7,5
Μαθήματα Επιλογής της Ειδίκευσης (επιλογή 1 μαθήματος)
Ηγεσία και Λήψη Αποφάσεων – Leadership and Decision Making
7,5
Διαπραγματεύσεις – Negotiations
7,5
Συμπεριφορά Κοινού και Διοίκηση Πωλήσεων – Buying Behavior and Sales Management
7,5
Χρηματοδότηση – Funding
7,5
Σύνολο
Γ΄ εξάμηνο (επιλογή μεταξύ 4 μαθημάτων ή διπλωματικής εργασίας)
Μαθήματα Υποχρεωτικά της Ειδίκευσης
Διδ.
ώρες
ECTS
Διεθνές Μάρκετινγκ – International Marketing
7,5
Μάρκετινγκ και Τεχνητή Νοημοσύνη Γεγονότων και Εκδηλώσεων – Events Marketing and Artificial
Intelligence
7,5
Μαθήματα Επιλογής της Ειδίκευσης (επιλογή 2 μαθημάτων που δεν επιλέχθηκαν στο Α’ Εξάμηνο)
Ολοκληρωμένο Μάρκετινγκ Επικοινωνιών - Integrated Marketing Communications
7,5
Επιχειρηματικότητα και Καινοτομία – Entrepreneurship and Innovation
7,5
Διοίκηση Ανθρώπινων Πόρων και Ταλέντων – Human Resources and Talent Management
7,5
Χρηματοοικονομικά – Financial Management
7,5
Σύνολο
ή
Μεταπτυχιακή Διπλωματική Εργασία
Σύνολο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
Ειδίκευση: Ειδίκευση Μάρκετινγκ Πολιτικής (Political Marketing)
Α΄ εξάμηνο
Μαθήματα Υποχρεωτικά της Ειδίκευσης
Διδ.
ώρες
ECTS
Στρατηγικό Πολιτικό Μάρκετινγκ - Strategic Political Marketing
7,5
Δημιουργία Επωνυμίας - Brand Building and Management
7,5
Βιώσιμη Ανάπτυξη, Ηθική και Κριτήρια ESG – Sustainable Growth, Ethics and ESG Criteria
7,5
Μαθήματα Επιλογής της Ειδίκευσης (επιλογή 1 μαθήματος)
Ολοκληρωμένο Μάρκετινγκ Επικοινωνιών - Integrated Marketing Communications
7,5
Επιχειρηματικότητα και Καινοτομία – Entrepreneurship and Innovation
7,5
Διοίκηση Ανθρώπινων Πόρων και Ταλέντων – Human Resources and Talent Management
7,5
Χρηματοοικονομικά – Financial Management
7,5
Σύνολο
Β΄ εξάμηνο
Μαθήματα Υποχρεωτικά της Ειδίκευσης
Διδ.
ώρες
ECTS
Ηγεσία και Λήψη Αποφάσεων – Leadership and Decision Making
7,5
Έρευνες Κοινού και Τμηματοποίηση – Market Research and Segmentation
7,5
Ψηφιακό Μάρκετινγκ και Ανάλυση Δεδομένων – Digital Marketing and Data Analysis
7,5
Μαθήματα Επιλογής της Ειδίκευσης (επιλογή 1 μαθήματος)
Διαπραγματεύσεις – Negotiations
7,5
Μάνατζμεντ Μη Κερδοσκοπικών Οργανισμών – Non-profit Organizations Management
7,5
Συμπεριφορά Κοινού και Διοίκηση Πωλήσεων – Buying Behavior and Sales Management
7,5
Χρηματοδότηση – Funding
7,5
Σύνολο
Γ΄ εξάμηνο (επιλογή μεταξύ 4 μαθημάτων ή διπλωματικής εργασίας)
Μαθήματα Υποχρεωτικά της Ειδίκευσης
Διδ.
ώρες
ECTS
Διεθνές Μάρκετινγκ – International Marketing
7,5
Μάρκετινγκ και Τεχνητή Νοημοσύνη Γεγονότων και Εκδηλώσεων – Events Marketing and Artificial
Intelligence
7,5
Μαθήματα Επιλογής της Ειδίκευσης (επιλογή 2 μαθημάτων που δεν επιλέχθηκαν στο Α’ Εξάμηνο)
Ολοκληρωμένο Μάρκετινγκ Επικοινωνιών - Integrated Marketing Communications
7,5
Επιχειρηματικότητα και Καινοτομία – Entrepreneurship and Innovation
7,5
Διοίκηση Ανθρώπινων Πόρων και Ταλέντων – Human Resources and Talent Management
7,5
Χρηματοοικονομικά – Financial Management
7,5
Σύνολο
ή
Μεταπτυχιακή Διπλωματική Εργασία
Σύνολο
Η Συντονιστική Επιτροπή, μετά την δήλωση μαθημάτων επιλογής από τους φοιτητές, εισηγείται στη Συνέλευση
του Τμήματος τα μαθήματα που θα διεξαχθούν ανά εξάμηνο.
6.8. Περιεχόμενο/Περιγραφή μαθημάτων
Το περιεχόμενο των μαθημάτων είναι το εξής:
Ο σκοπός του μαθήματος «Στρατηγικό Αθλητικό Μάρκετινγκ» είναι η εισαγωγή στην επιστήμη του Μάρκετινγκ
και η θεωρητική και πρακτική κατάρτιση των συμμετεχόντων στις βασικές αρχές και τα εργαλεία του μάρκετινγκ.
Παράλληλα, οι συμμετέχοντες έχουν την δυνατότητα να εκπαιδευτούν στην ανάλυση, στη σύνθεση και στην παρουσίαση των αρχών και των εργαλείων του μίγματος μάρκετινγκ, στην τμηματοποίηση των φιλάθλων και στην
τοποθέτηση των ομάδων, στα στοιχεία δημιουργίας ισχυρής αθλητικής επωνυμίας. Στην προβολή προς πολλούς
ενδιαφερομένους όπως στα μέσα μαζικής επικοινωνίας, χορηγούς, μέλη, κρατικούς φορείς και άλλους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
Το μάθημα «Στρατηγικό Πολιτιστικό Μάρκετινγκ»
συμπεριλαμβάνει τις διαφορετικές τυπολογίες των πολιτιστικών οργανισμών, το περιβάλλον μέσα στο οποίο
δραστηριοποιούνται οι πολιτιστικοί οργανισμοί, τις διαφορές των πολιτιστικών αγαθών με των εμπορικών,
την διπολική μέτρηση της απόδοσης τους. Τον ρόλο της
έρευνας του κοινού των πολιτιστικών αγαθών και υπηρεσιών. Την σημασία της δημιουργίας ισχυρής επωνυμίας
των πολιτιστικών οργανισμών και των δημιουργών. Τα
7ps (products, price, place, promotion, people, process,
physical evidence) στον πολιτισμό. Στρατηγικές απόκτησης μελών, χορηγών και εθελοντών.
Το μάθημα «Στρατηγικό Πολιτικό Μάρκετινγκ» συμπεριλαμβάνει τη θεωρία και τις εφαρμογές βασικών αρχών
του μάρκετινγκ στην πολιτική. Επιδιώκει να εξοικειώσει
τους φοιτητές με το αντικείμενο του πολιτικού μάρκετινγκ μέσα από την ανάλυση των μεθόδων που εφαρμό-
ζονται στο εμπορικό μάρκετινγκ και τις διαφορές μεταξύ
τους, της εκλογικής αγοράς, τη μελέτη του ψηφοφόρου
ως καταναλωτή, των κινήτρων και της συμπεριφοράς
τμημάτων ψηφοφόρων. Ιδιαίτερη έμφαση θα δοθεί και
στην ψηφιακή εμπειρία και την εφαρμογή της στην πολιτική, τις τάσεις και τις βέλτιστες πρακτικές με σκοπό οι
φοιτητές να κατανοήσουν σε βάθος τα χαρακτηριστικά
των χρηστών/ψηφοφόρων και τις ιδιαιτερότητες των πολιτικών αγαθών καθώς και τους τρόπους με τους οποίους
οι στρατηγικές μάρκετινγκ, με έμφαση στην αξιοποίηση
των νέων τεχνολογιών, επηρεάζουν τη συμπεριφορά των
ψηφοφόρων και την πρόθεση ψήφου.
Το μάθημα «Δημιουργία Επωνυμίας» έχει ως σκοπό
να κατανοήσουν οι φοιτητές τα στάδια της διαδικασίας
σχεδιασμού αθλητικών προϊόντων, καθώς και τις προκλήσεις που πρέπει να ξεπεράσουν επιτυχώς σε κάθε
στάδιο για την ανάπτυξη επιτυχημένων προϊόντων με
υψηλή αντιλαμβανόμενη αξία για το κοινό-στόχο. Βασική επιδίωξη του μαθήματος είναι, επίσης, να γνωρίσουν
οι φοιτητές την αξία της ύπαρξης ισχυρών επώνυμων
προϊόντων και υπηρεσιών στον αθλητικό κλάδο, να κατανοήσουν τις διαφορές και συσχετίσεις μεταξύ ταυτότη-
τας επωνυμίας, τοποθέτησης και εικόνας, και να αντιληφθούν τα κριτήρια για την επιλογή ονόματος επωνυμίας,
λογότυπου και σλόγκαν. Ιδιαίτερη έμφαση θα δοθεί στην
αυξημένη σημασία για τις σύγχρονες επιχειρήσεις και
οργανισμούς της δημιουργίας δυνατής επωνυμίας στην
ψηφιακή εποχή. Απώτερος στόχος του μαθήματος είναι
οι φοιτητές να είναι σε θέση να εφαρμόσουν το θεωρητικό υπόβαθρο σε στρατηγικές και τακτικές αποφάσεις
δημιουργίας και διοίκησης επωνυμίας, κατανοώντας τη
στρατηγική που πρέπει να ακολουθήσουν για να χτίσουν,
να καθιερώσουν, να ενδυναμώσουν, να προστατέψουν
και να αξιολογήσουν την επωνυμία ενός προϊόντος, μιας
υπηρεσίας ή ενός προσώπου.
Το μάθημα «Βιώσιμη Ανάπτυξη, Ηθική και Κριτήρια
ESG» εστιάζει στον τρόπο που οι σύγχρονες επιχειρήσεις κάθε είδους, με έμφαση στους οργανισμούς που
δραστηριοποιούνται στον αθλητισμό, τον πολιτισμό
και την πολιτική, προσπαθούν να μειώσουν τις αρνητικές επιπτώσεις τους στην κοινωνία και το περιβάλλον,
και ταυτόχρονα να αυξήσουν τις βιώσιμες και αειφόρες
πρακτικές τους. Στο θεωρητικό μέρος του μαθήματος, οι
φοιτητές μαθαίνουν γιατί οι οργανισμοί αποτυγχάνουν
και πράττουν ανήθικα. Στο εμπειρικό κομμάτι του μαθήματος οι φοιτητές προετοιμάζονται για στελέχη επιχει-
ρήσεων στο τομέα της εταιρικής κοινωνικής ευθύνης και
του μάρκετινγκ, μαθαίνοντας να κάνουν ανάλυση των
ενδιαφερομένων μερών, να οργανώνουν και να συντάσσουν ESG εκθέσεις με καλές πρακτικές περιβαλλοντικές
(οικολογική αλυσίδα αξίας, απεξάρτηση από μη βιοδιασπώμενα υλικά, εξοικονόμηση ενέργειας, επαναχρησιμο-
ποίηση, ανακύκλωση, διαχείριση αποβλήτων, οικολογική
μετακίνηση), κοινωνικές (φιλανθρωπίες, δωρεές, επίλυση κοινωνικών προβλημάτων, ενίσχυση της κοινότητας
σε θέματα κατοικίας, εκπαίδευσης, υγείας, πολιτισμού,
αθλητισμού), και διακυβέρνησης (διαφάνεια, λογοδοσία,
οικολογικές επενδύσεις, μετοχικός ακτιβισμός, εταιρικός
εθελοντισμός, συμπερίληψη, δικαίωμα καταγγελίας εκφοβισμού και σεξουαλικής παρενόχλησης, σεβασμό στα
προσωπικά δεδομένα, υπεύθυνο μάρκετινγκ). Τέλος, το
μάθημα εστιάζει στη μέτρηση του κοινωνικού και οικονομικού αντίκτυπου των επιχειρήσεων, καθώς και στα
αντίστοιχα εργαλεία, τους 17 στόχους των Ηνωμένων
Εθνών, τις κατευθυντήριες οδηγίες του ΟΟΣΑ, τα πρότυπα ISO, τις πιστοποιήσεις, τα σήματα, τους δείκτες και
τους απολογισμούς όπως GRI.
«Ολοκληρωμένo Μάρκετινγκ Επικοινωνιών». To παρόν
μάθημα επιδιώκει να εξοικειώσει τους φοιτητές με τα
εργαλεία και τις στρατηγικές της Ολοκληρωμένης Επικοινωνίας Μάρκετινγκ (ΟΕΜ), ενός καινοτόμου τρόπου
στρατηγικής σκέψης που έχει σαν στόχο να διαμορφώσει
μία ισχυρή και συνεπή οργανωσιακή εικόνα και φήμη, και
να δομήσει αποτελεσματικές και μακροχρόνιες σχέσεις
με όλες τις ομάδες των ενδιαφερόμενων μερών. Επεξηγούνται η έννοια, τα χαρακτηριστικά και ο ρόλος της
ΟΕΜ στη λειτουργία των σύγχρονων οργανισμών, και
αναλύονται η διαδικασία και τα στάδια που απαιτούνται
για την κατάρτιση και την υλοποίηση ενός ολοκληρωμένου πλάνου στρατηγικής επικοινωνίας. Παρουσιάζονται
διεξοδικά τα πολυάριθμα εργαλεία προβολής που διαθέτει ένας σύγχρονος οργανισμός (διαφήμιση, προώθηση
πωλήσεων, δημόσιες σχέσεις, δημοσιότητα, άμεσο μάρκετινγκ, μάρκετινγκ εκδηλώσεων, ιογενές μάρκετινγκ,
προσωπική πώληση) τόσο σε offline όσο και online
περιβάλλον, και επεξηγείται η συνεισφορά του κάθε εργαλείου στην επίτευξη αποτελεσματικής οργανωσιακής
επικοινωνίας και τη βελτίωση της πελατειακής εμπειρίας.
Το περιεχόμενο του μαθήματος ολοκληρώνεται με την
παρουσίαση των μεθόδων μέτρησης της αποτελεσματικότητας προγραμμάτων ολοκληρωμένης επικοινωνίας
και την ανάλυση περιπτωσιολογικών μελετών.
Σκοπός του μαθήματος «Καινοτομία και Επιχειρηματικότητα» είναι να δώσει στους φοιτητές δεξιότητες ανα-
φορικά με την ανάπτυξη καινοτομιών σε υφιστάμενες
αλλά και νεοφυείς επιχειρήσεις. Το μάθημα θα δώσει
έμφαση στην κατανόηση της σημασία της καινοτομίας,
τη σύνδεση της με την στρατηγική της επιχείρησης αλλά
τη διαδικασία της καινοτομίας (αναζήτηση ευκαιριών,
αξιολόγηση εναλλακτικών και υλοποίηση έργων καινοτομίας). Παράλληλα, οι φοιτητές θα αποκτήσουν τις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
απαραίτητες γνώσεις για τη δημιουργία μίας νεοφυούς
καινοτομικής επιχείρησης (startup). Το μάθημα θα προσφέρει μία ολοκληρωμένη προσέγγιση για το πως θα
μετατραπεί μία ιδέα σε νέο προϊόν και στη συνέχεια ένα
προϊόν σε μία βιώσιμη επιχείρηση με βάση τη μεθοδολογία της λιτής επιχειρηματικής εκκίνησης (lean startup).
Στόχος είναι επίσης οι φοιτητές να ενστερνιστούν την
κουλτούρα της επιχειρηματικότητας (entrepreneurial
mindset) ως βασικό στοιχείο δημιουργίας νέας επιχείρησης αλλά και ως απαραίτητα συστατικό για την ανάπτυξη
καινοτομιών σε υφιστάμενες επιχειρήσεις.
Το μάθημα «Χρηματοοικονομικά» παρέχει στους φοιτητές βασικές γνώσεις λογιστικής που σχετίζονται με το
λογιστικό κύκλωμα που ακολουθείται από το λογιστήριο
μιας επιχείρησης, δίνοντας ιδιαίτερη έμφαση στη σύνταξη των λογιστικών καταστάσεων. Δευτερευόντως, το
μάθημα προσφέρει το απαραίτητο θεωρητικό υπόβαθρο
ώστε να κατανοηθούν και να αφομοιωθούν προχωρημένα θέματα χρηματοοικονομικής λογιστικής, ελεγκτικής
και χρηματοοικονομικής ανάλυσης.
Σκοπός του μαθήματος «Έρευνες Κοινού και Τμηματοποίηση» είναι να αναπτύξει μία σύγχρονη διεπιστημο-
νική προσέγγιση της ποσοτικής και ποιοτικής έρευνας
που αναγνωρίζει τη σημασία της έρευνας αγοράς, χρησιμοποιώντας κατάλληλες μεθόδους. Το συγκεκριμέ-
νο μάθημα είναι απαραίτητο για όσους επιθυμούν να
ακολουθήσουν καριέρα στο μάρκετινγκ, τη διαφήμιση
ή την έρευνα αγοράς. Κατά τη διάρκεια των διαλέξεων
παρουσιάζονται μελέτες περιπτώσεων και παραδείγματα από την πολιτική, τον αθλητισμό και τον πολιτι-
σμό, ενώ γίνεται ανάλυση της τμηματοποίησης και της
συμπεριφοράς των ψηφοφόρων, φιλάθλων, και κοινού.
Σκοπός του μαθήματος «Ψηφιακό Μάρκετινγκ και
Ανάλυση Δεδομένων» είναι να παρουσιάσει στους φοιτητές τις δυνατότητες που προσφέρουν το Διαδίκτυο
και οι νέες τεχνολογίες στην προβολή μίας επωνυμίας
και προώθηση/αγορά προϊόντων και υπηρεσιών στο
ψηφιακό περιβάλλον. Βασική επιδίωξη του μαθήματος
είναι να κατανοήσουν οι φοιτητές το ψηφιακό περιβάλλον στο οποίο λειτουργούν οι επιχειρήσεις/οργανισμοί
τους παράγοντες που το διαμορφώνουν και τα εργαλεία που υποστηρίζουν την ψηφιακή στρατηγική για την
ανάπτυξη ανταγωνιστικού πλεονεκτήματος. Ειδικότερα,
μέσα από την παρουσίαση παραδειγμάτων, εφαρμογών,
τεχνικών και εργαλείων μίας επιτυχημένης στρατηγικής
ψηφιακού μάρκετινγκ, όπως τεχνικές βελτιστοποίησης
για μηχανές αναζήτησης SEO, διαχείριση καμπάνιας
μάρκετινγκ επί πληρωμή στις μηχανές αναζήτησης, παρουσίαση τεχνικών retargeting-remarketing, μορφές
προβολής ηλεκτρονικού ταχυδρομείου, θεωρητική και
πρακτική προσέγγιση των κοινωνικών δικτύων, εξοικείωση με διάφορες μορφές μέσων και τεχνικών ψηφιακής
προβολής (display ads, affiliate μάρκετινγκ κα) αλλά και
σύγχρονων τάσεων (πχ μοντέλο παιχνιδοποιησης, νευρομάρκετινγ κα). Έμφαση θα δοθεί και στην ανάλυση
ποσοτικών δεδομένων που προέρχονται από τη χρήση
του ψηφιακού περιβάλλοντος για αγορές, το σχεδιασμό
τεχνικών και εφαρμογών από πλευράς τεχνολογίας λογισμικού και την αξιολόγηση τους. Το περιεχόμενο του
μαθήματος ολοκληρώνεται με την παρουσίαση των μεθόδων μέτρησης αποτελεσματικότητας - Δείκτες Από-
δοσης (Key Performance IndicatorsKPIs).
Το μάθημα «Διοίκηση Ανθρωπίνων πόρων και Ταλέντων» βοηθά στην κατανόηση των εννοιών, του περιε-
χομένου και των συγχρόνων εξελίξεων της διοίκησης
ανθρώπινου δυναμικού. Σκοπός της ενότητας είναι η
ανάπτυξη του εννοιολογικού και θεωρητικού υπόβαθρου των συμμετεχόντων σε θέματα σχετικά με τη
στρατηγική και τη διοίκηση ανθρωπίνων πόρων, όπως
η δημιουργία κινήτρων, οι διαδικασίες απόκτησης νέων
στελεχών, η εταιρική επικοινωνία, η δημιουργία εταιρικής κουλτούρας, οι εργασιακές σχέσεις, η συναισθη-
ματική νοημοσύνη, η καλλιέργεια δημιουργικότητας,
συνεχούς εκπαίδευσης και καινοτομικής σκέψης.
Το μάθημα «Συμπεριφορά Κοινού και Διοίκηση Πωλήσεων» αφορά στην ανάλυση των σταδίων από τα οποία
περνά ο θεατής ή ψηφοφόρος για την επιλογή κάποιου
αθλητικού, πολιτιστικού ή πολιτικού «προϊόντος», τους
βασικούς ρόλους που υπάρχουν σε κάθε «αγοραστική»
απόφαση, καθώς και τους παράγοντες - δημογραφικούς,
γεωγραφικούς, κοινωνικούς και ψυχολογικούς - που
επηρεάζουν μια τέτοια απόφαση. Τέλος, το μάθημα παρουσιάζει τα στάδια της πώλησης και τον τρόπο που ο
κάθε οργανισμός/επιχείρηση μπορεί μέσα από τεχνικές
πωλήσεων και σχετικές διοικητικές αποφάσεις να πείσει
το κοινό για την αξία του αθλητικού, πολιτιστικού, πολιτικού προϊόντος που προσφέρει.
Το μάθημα «Διαπραγματεύσεις» διδάσκει τους φοιτητές τις βασικές διαπραγματευτικές αρχές, ότι δεν
διαπραγματευόμαστε επί θέσεων, διαχωρίζουμε τους
ανθρώπους από το πρόβλημα, εστιάζουμε στα συμφέροντα και όχι στις θέσεις, δημιουργούμε επιλογές και
γέφυρες αμοιβαίου οφέλους και επιμένουμε στη χρήση
αντικειμενικών κριτηρίων. Αναλύονται με βάση τη θεωρία των παιγνίων, και χρησιμοποιούνται περιπτώσεις από
τον χώρο των αθλητικών και καλλιτεχνικών συμβολαίων.
Το μάθημα «Χρηματοδότηση» παρέχει στους φοιτητές
εξειδικευμένες γνώσεις σχετικά με τα χρηματοδοτικά εργαλεία, δάνεια, μετοχές, ομόλογα, δικαιώματα, απόκτηση
μελών, δωρεές, χορηγίες, κληροδοτήματα, ευρωπαϊκά
προγράμματα, κρατικές ενισχύσεις, νεοφυείς επιχειρήσεις, πατέντες, φιλανθρωπία, ιδρύματα, υιοθεσία, μικρό-
πληρωμές, έρανοι και άλλα.
Στόχος του μαθήματος «Ηγεσία και λήψη αποφάσεων» είναι να κατανοήσουν τις διαχρονικές σταθερές που
καθορίζουν την επιτυχημένη ηγεσία και την κατάλληλη
στις περιστάσεις λήψη αποφάσεων. Στο μάθημα δίνεται
έμφαση στην ιστορική κατανόηση της ηγεσίας και στην
αναγνώριση της σχεδόν παντελούς ομοιότητας της θεωρίας της ηγεσίας στις κλασικές πηγές με τις σύγχρονες.
Ταυτόχρονα στο μάθημα γίνεται μία εκτενής παρουσίαση, σύγκριση και ανάλυση των θεωριών λήψης αποφά-
σεων με τα χαρακτηριστικά της επιτυχημένης ηγεσίας
και της προσωπικότητας του ηγέτη, ως του προσώπου
που αναλαμβάνει την ευθύνη στην λήψη της κάθε απόφασης. Στο τέλος οι φοιτητές θα πρέπει να μπορούν να
αναγνωρίσουν είτε τον ηγέτη είτε την κατάλληλη λήψη
αποφάσεων με την αντιπαραβολή των παρατηρούμενων δεδομένων με ελάχιστους κλασσικούς αφορισμούς
συμπεριφοράς και προβούλευσης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
Το μάθημα «Μάνατζμεντ Μη κερδοσκοπικών Οργανισμών» συμπεριλαμβάνει την ανάλυση του εσωτερικού
και εξωτερικού μίκρου και μάκρου περιβάλλοντος των
οργανισμών, των πλεονεκτημάτων και των μειονεκτημάτων, των εύκαιρών και των κινδύνων που διαπιστώ-
νουν. Επίσης, γίνεται αναφορά στον προγραμματισμό, το
όραμα, την αποστολή, τους στόχους και τις στρατηγικές
των οργανισμών. Στη συνέχεια οι φοιτητές μαθαίνουν
πως εφαρμόζονται συγκεκραμένα προγράμματα, μάρκετινγκ, χρηματοοικονομικά, παραγωγής και ανθρώπινου
δυναμικού. Επιπλέον γίνεται αναφορά στον έλεγχο και
την αξιολόγηση της απόδοσης τους, Τέλος αναπτύσσονται κάποιες στρατηγικές μεγέθυνσης, κάθετη και
οριζόντια ολοκλήρωσης, διαφοροποίησης, ανάπτυξης
προϊόντων, συμμαχιών και διεθνοποίησης.
Το μάθημα «Διεθνές Μάρκετινγκ» αφορά στην επέκταση της επιστήμης του Μάρκετινγκ στις διεθνείς αγορές,
καλύπτοντας ζητήματα όπως α) η απόφαση διεθνοποίησης, β) τα κριτήρια επιλογής διεθνών αγορών, γ) η επιλο-
γή του τρόπου εισόδου, και δ) η απόφαση προσαρμογής
ή τυποποίησης του μίγματος μάρκετινγκ, με έμφαση στις
αποφάσεις για το «Προϊόν» και την επώνυμη πολιτική του.
Έμφαση θα δοθεί στο μάθημα στο πώς διαμορφώνονται
οι σχετικές επιλογές και αποφάσεις διεθνοποίησης στους
κλάδους του αθλητισμού, πολιτισμού και πολιτικής.
Το μάθημα «Μάρκετινγκ και Τεχνητή Νοημοσύνη Γεγονότων και Εκδηλώσεων» επικεντρώνεται στον στρατηγικό
σχεδιασμό, την οργάνωση και τη διαχείριση σύγχρονων
εκδηλώσεων, με έμφαση στη δημιουργία καθηλωτικών
εμπειριών και την αξιοποίηση ψηφιακών εργαλείων και
τεχνητής νοημοσύνης για την προώθηση και τη βελτιστοποίηση της απόδοσής τους. Στόχοι του μαθήματος είναι:
α) η ανάπτυξη των δεξιοτήτων σχεδιασμού, υλοποίησης
και αξιολόγησης εκδηλώσεων, με στόχο την προσφορά
μοναδικών εμπειριών στους συμμετέχοντες, β) η εξοικείωση με καινοτόμες τεχνολογίες, όπως ψηφιακά εργαλεία
και τεχνητή νοημοσύνη, για τη βελτίωση της εμπειρίας,
της προώθησης και της μέτρησης της αποτελεσματικότητας των εκδηλώσεων. Με την ολοκλήρωση, οι φοιτητές
θα είναι σε θέση να σχεδιάζουν και να υλοποιούν επιτυχημένες εκδηλώσεις, αξιοποιώντας βέλτιστες πρακτικές
από την ελληνική και διεθνή αγορά, καθώς και προηγμένες τεχνολογικές λύσεις για την ενίσχυση της συνολικής
εμπειρίας και της επιτυχίας κάθε εκδήλωσης.
6.9 Ο τεχνολογικός εξοπλισμός που απαιτείται να έχει
κάθε μεταπτυχιακός/-ή φοιτητής/-τρια για την παρακολούθηση του προγράμματος και την αξιολόγησή του/της
είναι ηλεκτρονικός υπολογιστής (σταθερός ή φορητός),
με ενσωματωμένη ή συνδεδεμένη κάμερα, με σύνδεση
στο διαδίκτυο με ικανότητα πρόσβασης στο Webex (ή
άλλη πλατφόρμα εξ αποστάσεως εκπαίδευσης) και στην
ασύγχρονη πλατφόρμα eclass του Εθνικού και Καποδιστριακού Πανεπιστημίου Αθηνών.
Άρθρο 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
7.1 Σύγχρονη εξ αποστάσεως εκπαίδευση
Tο συγκεκριμένο ΠΜΣ θα υλοποιηθεί με την εξ αποστάσεως εκπαιδευτική διαδικασία ή/και με τη μεικτή
εκπαιδευτική διαδικασία (blended learning, δηλαδή
διδασκαλία σε αίθουσα, αλλά και με τη χρήση μεθόδων
εξ αποστάσεως εκπαίδευσης). Η επιλογή του τρόπου διδασκαλίας των εκπαιδευτικών διαδικασιών διδασκαλίας
εναπόκειται στην κρίση της Συντονιστικής Επιτροπής
(ΣΕ) του ΠΜΣ.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
7.2 Ασύγχρονη εξ αποστάσεως εκπαίδευση
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
Εάν αποτύχουν στην επαναληπτική εξέταση του Σεπτεμβρίου υποχρεούνται να παρακολουθήσουν εκ νέου
το μάθημα στο οποίο απέτυχαν. Στην περίπτωση αυτή,
ο φοιτητής οφείλει να αιτηθεί παράταση σπουδών για
την εκ νέου παρακολούθηση του μαθήματος στο οποίο
απέτυχε. Για την παράταση σπουδών που οφείλεται στον
ανωτέρω λόγο, προβλέπονται δίδακτρα 1.000 Ευρώ ανά
εξάμηνο παράτασης.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 30% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από
τη Σ.Ε., η οποία γνωμοδοτεί σχετικά στη Συνέλευση του
Τμήματος.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προφορικές
εξετάσεις ή/και με εκπόνηση εργασιών καθ’ όλη τη διάρκεια του εξαμήνου ή και να στηριχθεί σε ενδιάμεσες
εξετάσεις προόδου, γραπτές εργασίες, εργαστηριακές ή
κλινικές ασκήσεις ή και να εφαρμόσει συνδυασμό όλων
των παραπάνω. Ο τρόπος αξιολόγησης ορίζεται από τον/
ην διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1-10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
του ΠΜΣ και του Τμήματος μέσα σε τέσσερις (4) εβδομάδες το αργότερο από την εξέταση του μαθήματος. Σε
περίπτωση που κατ’ επανάληψη σημειώνεται υπέρβαση
του ανωτέρω ορίου από διδάσκοντα/ουσα, ο/η Διευθυντής/ντρια του Π.Μ.Σ. ενημερώνει σχετικά τη Συνέλευση
του Τμήματος.
Η δυνατότητα επιλογής του τρόπου διεξαγωγής της
εξέτασης για κάθε μάθημα είναι στην ευχέρεια/κρίση
του διδάσκοντα του κάθε μαθήματος, αφού πρώτα έχει
δοθεί σχετική έγκριση από τη Συντονιστική Επιτροπή
του ΠΜΣ. Ειδικά για τις εξ αποστάσεως εξετάσεις, ισχύουν τα ακόλουθα:
Η συμμετοχή του φοιτητή προϋποθέτει τη συνεχή και
αδιάλειπτη σύνδεση στην πλατφόρμα Webex ή Microsoft
Teams (ή άλλης πλατφόρμας εξ αποστάσεως εκπαίδευσης), με κάμερα και μικρόφωνο.
Της εξέτασης θα προηγηθεί ταυτοποίηση των συμμετεχόντων φοιτητών, εντός της πλατφόρμας Webex ή
Microsoft Teams (ή άλλης πλατφόρμας εξ αποστάσεως
εκπαίδευσης), από τον καθηγητή ή επιτηρητή εκάστης
εικονικής αίθουσας/τμήματος.
Η επιτήρηση των φοιτητών θα πραγματοποιείται από
τον καθηγητή ή επιτηρητή της εικονικής αίθουσας/τμήματος, μέσω Webex ή Microsoft Teams (ή άλλης πλατ-
φόρμας εξ αποστάσεως εκπαίδευσης).
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.9 Στις περιπτώσεις ασθένειας ή ανάρρωσης από
βαριά ασθένεια ή αποδεδειγμένης ανωτέρας βίας, συνιστάται ο/η διδάσκων/ουσα να διευκολύνει, με όποιον
τρόπο θεωρεί ο/η ίδιος/α πρόσφορο, τον/την φοιτητή/
τρια (π.χ. προφορική εξ αποστάσεως εξέταση). Κατά τις
προφορικές εξετάσεις ο/η διδάσκων/ουσα εξασφαλίζει
ότι δεν θα παρευρίσκεται μόνος του/της με τον/την εξεταζόμενο/η φοιτητή/τρια.
8.10 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης του Τμήματος.
8.12 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.13 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης συντάσσεται σχετικό πρακτικό και καταστρέφονται - εκτός αν
εκκρεμεί σχετική ποινική, πειθαρχική ή οποιαδήποτε
άλλη διοικητική διαδικασία.
8.14 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
Βαθμός πτυχίου/διπλώματος =
Ν
(Σk=1BMk . ΠMk)
ΣΠΜ
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι ενενήντα
(90) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας (ΜΔΕ) γίνεται μετά την παρακολούθηση όλων των
μαθημάτων του Α’ και Β’ Εξαμήνου του προγράμματος
σπουδών και την επιτυχή εξέταση σε αυτά. Στην περίπτωση που κάποιος φοιτητής/-τρια που έχει επιλέξει να
εκπονήσει ΔΕ δεν την υποβάλει έγκαιρα στις προβλεπόμενες προθεσμίες, ο φοιτητής/-τρια οφείλει να αιτηθεί
παράταση σπουδών για την εκπόνηση και ολοκλήρωση
της ΔΕ. Για την παράταση σπουδών που οφείλεται στον
ανωτέρω λόγο, προβλέπονται δίδακτρα 1.000 Ευρώ ανά
εξάμηνο παράτασης.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η ΣΕ ορίζει τον/
την επιβλέποντα/ουσα αυτής και συγκροτεί την εξεταστική επιτροπή για την έγκριση της εργασίας, ένα από τα
μέλη της οποίας είναι και ο/η επιβλέπων/ουσα. Η γλώσσα
συγγραφής της μεταπτυχιακής διπλωματικής εργασίας
μπορεί να είναι η αγγλική ή η ελληνική και ορίζεται μαζί
με τον ορισμό του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της εξεταστικής επιτροπής.
9.6 Ο/Η Επιβλέπων/ουσα και τα μέλη της εξεταστικής
επιτροπής της μεταπτυχιακής διπλωματικής εργασίας
ορίζονται από τις κατωτέρω κατηγορίες που έχουν αναλάβει διδακτικό έργο στο Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΚΠΑ ή άλλου
Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της ΣΕ δύναται να ανατίθεται η επίβλεψη
διπλωματικών εργασιών και σε μέλη Δ.Ε.Π., Ε.Ε.Π., Ε.Τ.Ε.Π.
και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση του Τμήματος Διοίκησης Επιχειρήσεων και Οργανισμών του Εθνικού και Καποδιστριακού
Πανεπιστημίου Αθηνών μετά την εισήγηση της Σ.Ε., δύΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
ναται να αποφασίσει τη διαγραφή μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.8 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμμα
σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου ή άλλου Α.Ε.Ι.
10.9 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο
17).
10.10 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.14 Για τη συμμετοχή τους στο Π.Μ.Σ. «Μάρκετινγκ
Αθλητισμού, Πολιτισμού, Πολιτικής» οι μεταπτυχιακοί/ες
φοιτητές/τριες καταβάλλουν τέλη φοίτησης που ανέρχονται στο ποσό των 6.000 ευρώ συνολικά. Η καταβολή των
διδάκτρων γίνεται σε 4 ισόποσες δόσεις στην εγγραφή
και την αρχή κάθε εξαμήνου. Σε περίπτωση διακοπής της
φοίτησης εκ μέρους του φοιτητή, τόσο τα χρήματα που
δόθηκαν για την εγγραφή του, όσο και τυχόν δίδακτρα
που έχουν καταβληθεί έως τη στιγμή της διακοπής φοίτησής του, δεν επιστρέφονται (Απόφαση 2ης ΓΣ ΤΔΕΟ,
16.10.2023)
10.15 Μετά την ολοκλήρωση των μαθημάτων του τρίτου (3ου) εξαμήνου ή την εκπόνηση της διπλωματικής
εργασίας, όπως αυτά παρουσιάζονται στο πρόγραμμα
μαθημάτων, οι φοιτητές, αν το επιθυμούν, έχουν τη
δυνατότητα να υποβάλλουν αίτηση παρακολούθησης
προγράμματος σπουδών δεύτερης ειδίκευσης. Στην περίπτωση αυτή, οι φοιτητές οφείλουν να παρακολουθή-
σουν τα τέσσερα (4) μαθήματα της δεύτερης ειδίκευσης
(υποχρεωτικά και επιλογής). Ολοκληρώνουν τη φοίτησή
τους συγκεντρώνοντας εκατόν είκοσι (120) πιστωτικές
μονάδες (ECTS) και λαμβάνουν πτυχίο που αναγράφει
και τις δύο (2) ειδικεύσεις που έχουν παρακολουθήσει.
Σε περίπτωση κατά την οποία κάποια από τα μαθήματα
της δεύτερης ειδίκευσης έχουν ήδη παρακολουθηθεί
επιτυχώς από τον/την φοιτητή/τρια, τότε ο/η φοιτητής/
τρια θα πρέπει να επιλέξει κάποια άλλα μαθήματα επιλογής, έτσι ώστε ολοκληρώνοντας τη φοίτηση της διπλής
ειδίκευσης να έχει παρακολουθήσει επιτυχώς δεκαέξι
(16) μαθήματα (ή δώδεκα (12) μαθήματα εφόσον έχει
εκπονήσει και διπλωματική εργασία). Οι φοιτητές που
επιλέξουν να λάβουν και δεύτερη ειδίκευση, θα πρέπει
να καταβάλουν πρόσθετα 1.500 ευρώ τέλη φοίτησης.
10.16 Σε περίπτωση που ο φοιτητής/-τρια αιτηθεί παράταση σπουδών για τους λόγους που αναφέρονται στα
άρθρα 8.1 και 9.1, προβλέπεται η καταβολή 1.000 Ευρώ
ανά εξάμηνο παράτασης.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ.. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ..
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση του
Τμήματος και εκδίδεται αιτιολογημένη απόφαση περί
αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΥΠΟΤΡΟΦΙΕΣ ΚΑΙ ΒΡΑΒΕΙΑ
Το ύψος και η διαδικασία της χορήγησης υποτροφιών,
καθορίζεται για κάθε ακαδημαϊκό έτος ανάλογα με τη
διαθεσιμότητα των πόρων, σύμφωνα με τις αρχές της
διαφάνειας, της αξιοκρατίας και τους ειδικούς σκοπούς
του Προγράμματος.
Η Συνέλευση, έπειτα από εισήγηση της ΣΕ, αποφασίζει
ανά ακαδημαϊκό έτος για υποτροφίες αριστείας, ανταποδοτικές αριστείες ή βραβεία αριστείας, σύμφωνα με την
ισχύουσα νομοθεσία και τον Κανονισμό Μεταπτυχιακών
και Διδακτορικών Σπουδών του ΕΚΠΑ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
Άρθρο 13
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
13.1 Για την εύρυθμη λειτουργία του Π.Μ.Σ. διατίθενται αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
της Σχολής Οικονομικών και Πολιτικών Επιστημών του
Τμήματος Διοίκησης Επιχειρήσεων και Οργανισμών του
Εθνικού και Καποδιστριακού Πανεπιστημίου Αθηνών.
Το Π.Μ.Σ. δύναται να ενοικιάσει με ίδιους πόρους κατάλληλους χώρους ή/και αίθουσες για την κάλυψη των
αναγκών του, εφόσον αυτές δε μπορούν να καλυφθούν
από τη Σχολή Ο.Π.Ε.
13.2 Η διοικητική και γραμματειακή υποστήριξη του
ΠΜΣ γίνεται από τη Γραμματεία του ΠΜΣ, η οποία στελεχώνεται από άτομο/α που προσλαμβάνονται από το
ΠΜΣ για αυτό το σκοπό, και βρίσκεται υπό την επιστασία
της Γραμματείας του Τμήματος Διοίκησης Επιχειρήσεων
και Οργανισμών.
13.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας, εφόσον αυτό προβλέπεται στην απόφαση ίδρυσης
του Π.Μ.Σ.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ
Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. του Τμήματος ή άλλων Τμημάτων του ΕΚΠΑ
ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
του Τμήματος, καθορίζεται το ύψος της αμοιβής κάθε
διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους
υποψήφιους διδάκτορες του Τμήματος, υπό την επίβλεψη διδάσκοντος/ουσας του Π.Μ.Σ.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης του Τμήμα-
τος, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης του Τμήματος για την
κατανομή του διδακτικού έργου περιλαμβάνουν υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
Σε περίπτωση που η κατανομή του διδακτικού έργου
δεν μπορεί να πραγματοποιηθεί ταυτόχρονα και για τα
δύο ακαδημαϊκά εξάμηνα, η απόφαση θα λαμβάνεται
πριν από την έναρξη του κάθε ακαδημαϊκού εξαμήνου.
Με αιτιολογημένη απόφαση της Συνέλευσης η ανάθεση
διδακτικού έργου δύναται να τροποποιείται κατά τη διάρκεια του ακαδημαϊκού έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση της μεταπτυχιακής διπλωματικής εργασίας, εφόσον
επιλέξει να την εκπονήσει. Η Συνέλευση διαπιστώνει την
ολοκλήρωση των σπουδών προκειμένου να χορηγηθεί
το Δίπλωμα Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομέ-
νου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα
Μεταπτυχιακών Σπουδών «Μάρκετινγκ Αθλητισμού,
Πολιτισμού, Πολιτικής», στο οποίο αναγράφεται και η
σχετική ειδίκευση (ή ειδικεύσεις) που παρακολούθησε
ο φοιτητής/-τρια.
Άρθρο 16
ΟΡΚΩΜΟΣΙΑ
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του εγγράφου τίτλου του
διπλώματος. Η καθομολόγηση γίνεται στο πλαίσιο της
Συνέλευσης του Τμήματος Διοίκησης Επιχειρήσεων και
Οργανισμών του Εθνικού και Καποδιστριακού Πανεπιστημίου Αθηνών και σε χώρο του Τμήματος ή της Σχο-
λής, παρουσία του/ης Διευθυντή/ντριας του Π.Μ.Σ., του/
της Προέδρου του Τμήματος ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
του Τμήματος εξαίρεση από την υποχρέωση καθομολόγησης. Η εξαίρεση από την υποχρέωση καθομολόγησης
εγκρίνεται από τον/την Πρόεδρο του Τμήματος και τον
Αντιπρύτανη Ακαδημαϊκών, Διεθνών Σχέσεων και Εξωστρέφειας.
Άρθρο 17
ΑΞΙΟΛΟΓΗΣΗ Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης του Τμήματος που διοργανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτε-
ρικό Σύστημα Διασφάλισης Ποιότητας του Ιδρύματος,
τις οδηγίες και τα πρότυπα της ΕΘΑΑΕ και σύμφωνα με
δύο επιπλέον διαδικασίες, πρώτον την συζήτηση των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1232/12.03.2025
αποτελεσμάτων αξιολόγησης των φοιτητών μεταξύ του
διευθυντή του προγράμματος με τους διδάσκοντες και
δεύτερον με την συζήτηση του διευθυντή με την συμβουλευτική επιτροπή του προγράμματος η οποία αποτε-
λείται από καταξιωμένες προσωπικότητες και επαγγελματίες της αγοράς για τυχόν βελτιώσεις ή επιβραβεύσεις.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους με-
ταπτυχιακούς φοιτητές. Συγκεκριμένο ερωτηματολόγιο
με ερωτήσεις αξιολόγησης διανέμεται στους φοιτητές
και τις φοιτήτριες του προγράμματος οι οποίοι και εντός
συγκεκριμένου χρονικού διαστήματος έχουν δικαίωμα
να αξιολογήσουν το συνολικά το ΠΜΣ.
Οι φοιτητές θα αξιολογήσουν ενδεικτικά τα κάτωθι:
- Δομή του Προγράμματος.
- Εκπαιδευτική διαδικασία.
- Χρήση ιστοσελίδας ή εκπαιδευτικής πλατφόρμας.
- Οργάνωση μαθημάτων.
- Προετοιμασία, Προθυμία και διαθεσιμότητα διδάσκοντα.
- Επικοινωνία μεταξύ Διδασκόντων - Φοιτητών.
- Αποτελεσματικότητα και Διαθεσιμότητα Γραμματείας.
- Προτεινόμενα συγγράμματα, η βιβλιογραφία και το
λοιπό εκπαιδευτικό υλικό.
- Γενική αποτίμηση ΠΜΣ.
Στόχοι της αξιολόγησης είναι:
- Να ανατροφοδοτηθούν οι διδάσκοντες για το έργο
τους και να βελτιώσουν έτσι την ποιότητά τους.
- Να βελτιωθούν οι επιδόσεις των φοιτητών.
- Να εντοπιστούν οι εκπαιδευτικοί που δεν είναι αποτελεσματικοί στο έργο τους.
- Να υποστηριχθούν οι εκπαιδευτικοί στο έργο τους
μέσα από επιμορφωτικά προγράμματα, αν κρίνεται απαραίτητο βάσει αποτελεσμάτων αξιολόγησης.
- Να σχηματίσουν οι εκπαιδευτικοί εικόνα για το επίπεδο των ικανοτήτων τους.
- Να εντείνουν τις προσπάθειές τους οι εκπαιδευτικοί
εκείνοι που δεν εργάζονται συστηματικά επισημανθούν
οι τυχόν αδυναμίες των εκπαιδευτικών.
- Να βελτιωθεί η ποιότητα του εκπαιδευτικού υλικού.
- Να βελτιωθεί το πρόγραμμα σπουδών του ΠΜΣ.
Η αξιοποίηση των αποτελεσμάτων της αξιολόγησης
και η κοινοποίησή τους στην ΣΕ, τους διδάσκοντες και
την Γραμματεία, αποβλέπουν στη βιωσιμότητα του Προγράμματος, το υψηλό επίπεδο σπουδών, τη βελτίωση
των παροχών του και την αποδοτικότητα των διδασκόντων του.
Άρθρο 18
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2031-2032 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19
ΜΕΤΑΒΑΤΙΚΕΣ ΔΙΑΤΑΞΕΙΣ
Οι εγγεγραμμένοι φοιτητές οι οποίοι εισήχθησαν στο
ΠΜΣ το ακαδημαϊκό έτος 2023-2024 θα ολοκληρώσουν
το πρόγραμμα σπουδών στο οποίο εισήχθησαν. Όσοι
από τους εγγεγραμμένους φοιτητές που εισήχθησαν
στο ΠΜΣ το ακαδημαϊκό έτος 2024-2025 το επιθυμούν,
μπορούν να ενταχθούν στο νέο πρόγραμμα σπουδών
του ΠΜΣ που λειτουργεί από το ακαδημαϊκό έτος 20252026, εφόσον το δηλώσουν εγγράφως.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Φεβρουαρίου 2025
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20250201232.pdf | Tokens: 68421]